ชื่อเรื่อง : การมีส่วนร่วมในการดูแลสุขภาพผู้สูงอายุในรูปแบบชมรมผู้สูงอายุ ตำบลหนองแปน

 อำเภอกมลาไสย จังหวัดกาฬสินธุ์

ชื่อผู้ศึกษา : นางสาวสุดาพร ลาดหนองขุ่น จพ.สาธารณสุขปฏิบัติงาน รพ.สต.หนองแปน

บทนำ :

การดูแลผู้สูงอายุเป็นภาระและหน้าที่และความรับผิดชอบที่ทุกครอบครัว ตลอดจนชุมชน รวมถึงหน่วยงานภาครัฐที่มีบทบาทหน้าที่และความรับผิดชอบด้านผู้สูงอายุทั้งทางตรงและทางอ้อมจะต้องจัดให้มีบริการในรูปแบบที่หลากหลาย สำหรับผู้สูงอายุตามสภาพความเป็นจริงของปัญหาและจำเป็นเร่งด่วน รวมทั้งลักษณะของความต้องการต่าง ๆ ที่อาจเปลี่ยนแปลงไปตามบริบทของชุมชนทั้งนี้ก็เพื่อให้เกิดประโยชน์และช่วยเสริมสร้างคุณภาพชีวิตที่ดีในมิติต่าง ๆ แก่ประชาชนในชุมชนโดยเฉพาะผู้สูงอายุ การบูรณาการหน่วยงานหลักทั้งภาครัฐ เอกชน และภาคประชาชนที่มีจุดร่วมเดียวกันเพื่อขับเคลื่อนการบริการสุขภาพผู้สูงอายุ และทำให้สามารถวางแผนการใช้งบประมาณอย่างคุ้มค่า และบทบาทที่สำคัญอีกประการหนึ่งในการขับเคลื่อนการดำเนินงานส่งเสริมสุขภาพผู้สูงอายุคือ ชมรมผู้สูงอายุ จึงจำเป็นอย่างยิ่งในการศึกษาการมีส่วนร่วมในการดูแลสุขภาพผู้สูงอายุในรูปแบบชมรมผู้สูงอายุ เพื่อการปรับปรุงและพัฒนาคุณภาพงานส่งเสริมสุขภาพผู้สูงอายุอย่างต่อเนื่องและยั่งยืนต่อไป

วัตถุประสงค์ :

1. เพื่อศึกษาภาวะสุขภาพ และพฤติกรรมส่งเสริมสุขภาพผู้สูงอายุตำบลหนองแปน อำเภอกมลาไสย จังหวัดกาฬสินธุ์

2. เพื่อศึกษาการมีส่วนร่วมในการดูแลสุขภาพผู้สูงอายุ ของชมรมผู้สูงอายุตำบลหนองแปน อำเภอกมลาไสย จังหวัดกาฬสินธุ์

วิธีการศึกษา :

การศึกษาครั้งนี้ เป็นการศึกษาเชิงสำรวจ โดยเก็บรวบรวมข้อมูลจากกลุ่มตัวอย่างที่ได้มาจากการสุ่มอย่างง่าย จำนวนร้อยละ 30 ของประชากร สูงอายุที่มีอายุตั้งแต่ 60 ปี ขึ้นไป ในพื้นตำบลหนองแปน อำเภอกมลาไสย จังหวัดกาฬสินธุ์ เก็บรวบรวมข้อมูลโดยใช้แบบสัมภาษณ์ และแบบประเมินการจัดกิจกรรมส่งเสริมสุขภาพ ที่ชมรมผู้สูงอายุเป็นผู้ริเริ่ม/มีส่วนร่วมคิด ร่วมตัดสินใจ ร่วมปฏิบัติ และร่วมรับผลประโยชน์วิเคราะห์ข้อมูลโดยใช้สถิติเชิงพรรณนา คำนวณหาร้อยละ ค่าเฉลี่ยและส่วนเบี่ยงเบนมาตรฐาน

ผลการศึกษา :

พฤติกรรมส่งเสริมสุขภาพของกลุ่มตัวอย่างเมื่อจำแนกรายด้านพบว่า พฤติกรรมที่มีคะแนนเฉลี่ยสูงที่สุดคือ พฤติกรรมส่งเสริมสุขภาพด้านโภชนาการ ค่าเฉลี่ย 3.41 รองลงมาคือ พฤติกรรมส่งเสริมสุขภาพด้านความสัมพันธ์ระหว่างบุคคล ค่าเฉลี่ย 3.40 และพฤติกรรมที่ปฏิบัติน้อยที่สุดคือ พฤติกรรมส่งเสริมสุขภาพด้านความรับผิดชอบต่อสุขภาพ ค่าเฉลี่ย 3.03 ระดับการปฏิบัติพฤติกรรมส่งเสริมสุขภาพโดยรวมอยู่ในระดับดี

 การมีส่วนร่วมในการดูแลสุขภาพผู้สูงอายุของชมรมผู้สูงอายุ การประชุมสมาชิกชมรมผู้สูงอายุแต่ละครั้ง มีการแลกเปลี่ยนเรียนรู้การส่งเสริมสุขภาพกายและสุขภาพจิตของผู้สูง และเปิดโอกาสให้สมาชิกทุกคนมีส่วนร่วมในการแสดงความคิดเห็น สมาชิกชมรมผู้สูงอายุให้ความสำคัญต่อการจัดกระบวนการแลกเปลี่ยนเรียนรู้ และนำไปสู่การดำเนินการจัดกิจกรรมส่งเสริมสุขภาพผู้สูงอายุในชุมชนโดยนำกระบวนการแลกเปลี่ยนเรียนรู้ในมิติสุขภาพ และปัญหาอื่น ๆ ผ่านเวทีประชุมในชมรมผู้สูงอายุ ซึ่งได้รับการสนับสนุนจากภาคีเครือข่าย ครอบครัว ชมรม องค์กรส่วนปกครองส่วนท้องถิ่น ซึ่งจะเป็นกระบวนการที่สำคัญในการเสริมสร้างความเข้มแข็งให้ชุมชนในการพัฒนาศักยภาพด้านการส่งเสริมสุขภาพด้วยตนเอง ส่งผลให้เกิดการปฏิบัติด้านพฤติกรรมส่งเสริมสุขภาพที่เหมาะสมต่อผู้สูงอายุ

สรุปและข้อเสนอแนะ :

 สรุปผลการศึกษา :

การมีส่วนร่วมของชมรมในการส่งเสริมสุขภาพผู้สูงอายุ อาศัยกระบวนการแลกเปลี่ยนเรียนรู้ผ่านการจัดเวทีระดมความคิด วิเคราะห์ปัญหาด้านการดูแลสุขภาพและการส่งเสริมสุขภาพร่วมกันระหว่างผู้สูงอายุ โรงพยาบาลส่งเสริมสุขภาพตำบล และเครือข่ายด้านสุขภาพ เพื่อหาแนวทางในทางพัฒนารูปแบบการส่งเสริมสุขภาพผู้สูงอายุ ซึ่งเป็นกลวิธีที่สำคัญต่อการระดมทุนทางสังคมในการกระตุ้นให้เห็นความสำคัญด้านสุขภาพ และนอกจากนี้ยังจำเป็นที่จะต้องอาศัยกระบวนการอื่น ๆ ที่เกี่ยวข้องต่อเนื่องกันเพื่อดูและสุขภา เช่น แนวคิดเกี่ยวการพัฒนาสุขภาพภาคประชาชน แนวคิดเกี่ยวกับสุขภาพ แนวคิดการสร้างพลังอำนาจและแนวคิดการทำงานโดยอาศัยภาคีเครือข่ายซึ่งเป็นกระบวนการที่สำคัญในการเสริมสร้างความเข้มแข็ง และเกิดการพัฒนาสมรรถนะด้านการส่งเสริมสุขภาพด้วยตนเอง และสามารถถอดบทเรียนผ่านนกระบวนการเรียนรู้ของผู้สูงอายุ ตลอดจนภาคีเครือข่ายในชุมชุนได้

 ข้อเสนอแนะ :

1. การศึกษาในครั้งนี้ ซึ่งสามารถทราบขอมูลพื้นฐานที่เกี่ยวกับพฤติกรรมการสงเสริมสุขภาพของผู้สูงอายุ ควรนำขอมูลเหลานี้ไปทำการวิจัยแบบกึ่งทดลองโดยประยุกตทฤษฎีตางๆ เชน แรงสนับสนุนทางสังคมเพื่อปรับเปลี่ยนพฤติกรรมการสงเสริมสุขภาพที่ไมพึงประสงคของผู้สูงอายุ

2. การศึกษาในครั้งนี้เปนการศึกษาเชิงปริมาณ ดังนั้นควรมีการศึกษาเชิงคุณภาพเพื่อใหได ขอมูลในอีกแงมุมหนึ่งมาอธิบายพฤติกรรมการสงเสริมสุขภาพไดถูกตองมากยิ่งขึ้น สามารถนำผลการศึกษาไปใชประกอบการจัดทาแผนงาน/โครงการหรือกิจกรรมเกี่ยวกับการสงเสริมสุขภาพผู้สูงอายุไดอยางมีประสิทธิภาพมากขึ้น

3. ควรจัดกิจกรรมเพื่อให้ผู้สูงอายุมีโอกาสเข้าร่วมกิจกรรมกับชุมชนให้มากขึ้น สนับสนุนให้คนในชุมชนเห็นความสำคัญของผู้สูงอายุ การปฏิบัติการออกกาลังกายที่ถูกต้อง และส่งเสริมเรื่องของการจัดการความเครียด